הבלתי רשמיים

הבלתי רשמיים הוא סרט דרמה ישראלי של הבמאי אלירן מלכה. זהו סרט ביכוריו של מלכה, המוכר כיוצר הסדרה "שבאבניקים". עלילת הסרט מבוססת על סיפור הקמתה של מפלגת ש"ס בשנות ה-80 בירושלים. הסרט פתח את פסטיבל הקולנוע ירושלים לשנת 2018. זהו תפקידו הקולנועי הראשון של שולי רנד לאחר היעדרות של 15 שנה מהמסך הגדול, מאז תפקידו הקודם בסרט "האושפיזין".

תקציר עלילה
השנה היא 1983, יעקב כהן (שולי רנד) הוא אלמן בעל בית דפוס ואב יחידני. כאשר בתו חלי (אור למברוזו) מסולקת מהסמינר, הוא מתרעם על האפליה והגזענות במוסדות החינוך של בית יעקב ואגודת ישראל, ועל התקציבים הזעומים המופנים למוסדות ספרדיים. הוא מחליט להקים רשימה חרדית-ספרדית שתרוץ לראשות עיריית ירושלים, חודשיים לפני מועד הבחירות. מצטרפים אליו שני שותפים - יגאל ועקנין (יואב לוי), שוחט-מוהל חוזר בתשובה, והרב משה שרביט (יעקב כהן) - שלאף אחד מהם אין ניסיון קודם בפוליטיקה. כנגד כל הסיכויים, הם מצליחים להיכנס למועצת העיר. בהמשך הם מריצים רשימה גם לבחירות לכנסת אך מקומו של כהן אט אט נדחק.

שחקנים ודמויות

פרסים ומועמדויות

הפקה

הסרט מבוסס על אירועים שהתרחשו במציאות בעת הקמתה של תנועת ש"ס, אך עושה זאת בהשראה חופשית. השמות, מראה הדמויות ופרטים עלילתיים לא תואמים בהכרח למציאות, כפי שמציינת שקופית בפתיחת הסרט.
נסים זאב ממייסדי תנועת ש"ס יצא נגד הסרט וטען שנעשה עוול היסטורי משום שלא הוזכר בסרט, וכי מדובר בסילוף האמת.

הסרט נבחר לפתוח את פסטיבל הקולנוע ירושלים ה-35, בהקרנה חגיגית תחת כיפת השמיים של בריכת הסולטן בפני קהל של אלפים.
"הבלתי רשמיים" הוא הסרט הישראלי הראשון שנבחר להציג בפתיחת הפסטיבל מזה 5 שנים.
הנהלת הפסטיבל דיברה על בחירת הסרט וציינה כי:

קישורים חיצוניים

ביקורות

הערות שוליים 

יהדות חרדית בקולנוע
ירושלים בקולנוע
מפלגת ש"ס
סרטי 2018
סרטים ישראליים המבוססים על סיפור אמיתי
סרטי דרמה ישראליים
בחירות לרשויות מקומיות בישראל
סרטים על בחירות ופוליטיקה
הפוליטיקה הישראלית בתרבות
סרטים ישראליים משנת 2018